cyanic-selkie/wikianc huggingface dataset:
Միասնական պետական քննություն
Քննության ներմուծում
Առաջին անգամ միասնական պետական քննության ներդրման վերաբերյալ փորձ է իրականացվել 2001 թվականին Չուվաշիայի, Մարի Էլի, Յակուտիայի հանրապետություններում, ինչպես նաև Սամարայի և Ռոստովի մարզերում ութ ակադեմիական առարկաներով : 2002 թվականին երկրի 16 մարզերում անցկացվել է միասնական պետական քննություն ներդնելու փորձ։ 2003 թվականին փորձը ներառել է Ռուսաստանի Դաշնության 47 սուբյեկտ, իսկ 2004 թվականին ՝ երկրի 65 շրջաններ։ 2006 թվականին Ռուսաստանի 79 շրջանների մոտ 950 հազար դպրոցականներ արդեն անցել են ՄՊՔ֊ն։ 2008 թվականին ՄՊՔ֊ն հանձնել են ավելի քան մեկ միլիոն ուսանող բոլոր մարզերում։ Առարկաների կոնկրետ ցանկը, որոնց համար ՄՊՔ֊ն անցկացվել է 2001-2008 թվականներին, սահմանվել է յուրաքանչյուր տարածաշրջանի կողմից ինքնուրույն։
Քննության գաղափարի հեղինակը նախարար Վլադիմիր Ֆիլիպովն է, իսկ իրականացնողը՝ Վլադիմիր Խլեբնիկովը ։
ՄՊՔ֊ի կազմակերպումն իրականացնում է Կրթության և գիտության վերահսկման դաշնային ծառայությունը Ռուսաստանի Դաշնության հիմնադիր սուբյեկտների գործադիր իշխանությունների հետ միասին, որոնք ղեկավարում են կրթությունը ։
Մոնղոլական գրանիշ
Մոնղոլական գրանիշ (դասական մոնղոլական գիր, մոն.՝, մոնղոլ բիչիգ) — մոնղոլական գրերից մեկն է, հին Մոնղոլական գրերի համակարգի սեփականությունն է, շարունակական օգտագործվում է, XIII դարի սկզբից մինչև այսօր։ Ամենահին և մինչ օրս փրկված հուշարձանի վրա գրված է հին մոնղոլերենով, հուշարձանը կոչվում է Չինգիս քար, (1224/1225 թվական) ։ Այն աշխարհում հազվադեպ գրերեց է որում գրում են վերևից ներքև։ Մոնղոլական գրանիշը Մոնղոլիայի և Ներքին Մոնղոլիայի պաշտոնական լեզուն է Կիրիլիկ Մոնղոլերենի հետ։
Ծանոթագրություններ
Կատեգորիա:Մոնղոլիայի լեզուներ
Պետական շնորհ
Պետական շնորհ (նաև` նպատակային ֆինանսավորում, պարգևատրում), կազմակերպությանը ռեսուրսների փոխանցման տեսքով տրամադրվող օգնություն` որոշակի պայմանների դիմաց։ Պետական շնորհը նույնպես պետության կողմից ցուցաբերված օգնություն է, սակայն այն չի ներառում պետական օգնության այն ձևերը, որոնց հնարավոր չէ խելամտորեն որևէ արժեք վերագրել, ինչպես նաև պետության հետ գործարքները, որոնք հնարավոր չէ տարանջատել կազմակերպության սովորական առևտրային գործարքներից ։
Ճանաչում և չափում
Պետական շնորհները պետք է ճանաչվեն հետևյալ կերպ`
Շնորհները պետք է չափվեն ստացված կամ ստացվելիք ակտիվի իրական արժեքով։
Բացահայտումներ
Կազմակերպությունը պետական շնորհների վերաբերյալ պետք է բացահայտի հետևյալը` «3-րդ» կետով պահանջվող բացահայտման նպատակով, պետական օգնությունը պետության կողմից իրականացվող միջոցառում է, որը նախատեսում է տնտեսական օգուտներ տրամադրել որոշակի կազմակերպության կամ կազմակերպությունների խմբի, որոնք բավարարում են որոշակի չափանիշներ։ Դրա օրինակները ներառում են` տեխնիկական կամ մարքեթինգային անվճար խորհրդատվություն, երաշխավորությունների տրամադրում և զրոյական կամ ցածր տոկոսադրույքով վարկեր։
Օրինակ
Ստացման պահին տրվում են հետևյալ հաշվապահական ձևակերպումները.
և
կամ
Ծանոթագրություններ
Կատեգորիա:Հաշվապահություն Կատեգորիա:Տնտեսագիտություն Կատեգորիա:Տնտեսագիտական տերմիններ Կատեգորիա:Ֆինանսներ
Աղգյոլ (Լեռնային Ղարաբաղ)
Աղգյոլ, լճակ Արցախի Շուշիի շրջանում ։ Տեղադրված է Քյուրակ գետի վրա Գյոյ-Գյոլ, Աստծո Ծով լիճ (Մարալ-Գյոլ) և այլ լճերի հետ ։
Աջիչայ (գետ, Արաքսի ավազան)
Ծանոթագրություններ
Կատեգորիա:Արաքսի ավազանի գետեր
Աղգյոլ (Լեռնային Ղարաբաղ)
Ծանոթագրություններ
Կատեգորիա:Արցախի Հանրապետության ջրագրություն Կատեգորիա:Շուշիի շրջան
Ռոմոդանովկա (գյուղ, Լոխովիցայի շրջան)
Ռոմոդանովկա (Ромоданівка), գյուղ Ուկրաինայի Պոլտավայի մարզի Լոխովիցայի շրջանում։
1982 թվականի տվյալներով Ռոմոդանովկա գյուղում բնակվում էր 10 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր
Խելքի՛ եկեք
«Խելքի՛ եկեք» («Оду́майтесь!»), Լև Տոլստոյի հակապատերազմական հոդվածը, որը նա գրել է 1904 թվականին՝ Ռուս-ճապոնական պատերազմի սկսվելուց հետո ։
Բովանդակություն
Հոդվածն սկսվում է պատերազմին տրվող ընդհանուր գնահատականով․ Կրկին ոչ ոքի պետք չեկող, ոչ մի բանի արդյունք չհանդիսացող տառապանք, կրկին սուտ, կրկին համընդհանուր հիմարացում, մարդկային գազանացում։
Տոլստոյը հրաժարվում է հավատալ, որ պատերազմը տեղի է ունենում ոչ թե երազում, այլ իրականում, քանի որ այն հակասում է ինչպես Ռուսաստանի պետական կրոնին՝ քրիստոնեությանը, այնպես էլ բուդդիզմի սկզբունքներին, որը, Տոլստոյի կարծիքով, Ճապոնիայի գլխավոր կրոնն է։ Այդ երկու կրոնները, ինչպես նշում է Տոլստոյը, արգելում են սպանությունը ։ Պատերազմը կոչելով «աշխարհի մեծագույն հանցագործություն» և «եղբայրների սպանություն»՝ նա նշում է, որ միայն «դարավոր բռնությամբ և խաբեությամբ» է հաջողվել ժողովուրդներին համոզել, որ պատերազմը «հերոսական գործ» է ։
Ժողովուրդներին խաբելու մեղքը Տոլստոյը բարդում է «լուսավորյալ մարդկանց վրա, որոնք պատրաստ են պատերազմ քարոզել, աջակցել նրան, մասնակցել դրան և, որ ամենասարսափելին է, չենթարկվելով պատերազմի վտանգներին, դրդել դրան, ուղարկել այնտեղ իրենց դժբախտ, խաբված եղբայրներին»։
Հոդվածի յուրաքանչյուր գլուխ, բացառությամբ վերջինի, բաղկացած է երկու մասից։ Առաջին մասում նեկայացվում են պատերազմի մասին տարբեր մտածողների կարծիքները։ Երկրորդ մասում Լև Տոլստոյն արտահայտում է իր վերաբերմունքը և վերլուծում պատերազմի պատճառները։ Նրա կարծիքով՝ պատերազմի պատճառը կառավարական գաղափարախոսությունն է, որը հայրենասիրության անվան տակ ատելություն է սերմանում այլ ժողովուրդների նկատմամբ։ Քաղաքական գործիչների և դիվանագետների հետ միասին պատերազմի սանձազերծման գործում էական դեր են խաղում լրագրողները, որոնք արդարացնում են ռազմատենչ գաղափարախոսությունը ։ Պատերազմներից մարդկության փրկությունը մարդկանց մեջ ճշմարիտ կրոն հաստատելու մեջ է, յուրաքանչյուրի մեջ գոյություն ունեցող բարոյական սկզբունքների մեջ, որը պահանջում է սեր մերձավորի հանդեպ և որպես հետևանք, հրաժարում ռազմական գործողություններին մասնակցելուց ։
Հրապարակում
Ճապոնիայում հոդվածը լայն ճանաչում է ստացել ճապոներեն թարգմանության և «Հեյմին սիմբուն» (Heimin Shinbun) թերթում հրապարակման շնորհիվ։ Ուձյակ Ակիտայի հիշողությունների համաձայն՝ հոդվածը զգալի ազդեցություն է գործել իր ժամանակի երիտասարդ ճապոնացիների վրա։ Հոդվածի տպավորության տակ Ակիկո Յոսանոն գրել է «Մի Նվիրիր, սիրելիս, քո կյանքը․․․» բանաստեղծությունը, որը դարձել է հակապատերազմական ճապոնական պոեզիայի հուշարձան    ։
Ռուսաստանում առաջին անգամ լույս է տեսել 1906 թվականին «Обновление» հրատարակչությունում առանձին գրքույկով, որն անմիջապես բռնագրավվել է։ 1911 թվականին լույս է տեսել Լև Տոլստոյի ստեղծագործությունների ամբողջական ժողովածուի 36-րդ հատորում, և այդ հատորը նույնպես բռնագրավվել է։
Արձագանքներ
Հոդվածին բուռն արձագանքել են Բեռնարդ Շոուն, Անատոլ Ֆրանսը, Թոմաս Հարդին, The Daily News թերթը և այլն։ Ռուսաստանի թերթերը («Մոսկովսկիե Վեդոմոստի», «Գրաժդանին») վրդովմունք են հայտնել հոդվածի հրապարակման և դրա բովանդակության կապակցությամբ։
Արտաքին հղումներ
Կատեգորիա:Լև Տոլստոյի ստեղծագործություններ
Շուդյա
Շուդյա (Шудья), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 262 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Վիզենաու
Մտնում է Օդեր Շպրե շրջանի կազմի մեջ։ Գտնվում է Բրիսկով Ֆրինկենհերդի ենթակայության տակ։ Բնակչությունը 1334 մարդ է (2010 թվականի դեկտեմբերի 31–ի տվյալներով) ։ Զբաղեցնում է 29,59 կմ² տարածք։ Պաշտոնական կոդը՝ 12 0 67 528։
Արտաքին հղումներ
Կատեգորիա:Գերմանիայի քաղաքներ
Տերբաս
Տերբաս (ֆր. Terrebasse, օքս. Tèrrabaisha), կոմունա Ֆրանսիայում, գտնվում է Միջին Պիրենեյան մարզում։ Դեպարտամենտ՝ Վերին Գարոն։ Այն Օրիյակի մի մասն է։ Մտնում է Սեն Գոդենս շրջանի մեջ։
Համայնքի INSEE կոդը 31552-ն է։
Աշխարհագրություն
Համայնքը գտնվում է Փարիզից մոտ 640 կմ դեպի հարավ, Թուլուզից՝ 60 կմ հարավ-արևմուտք։
Համայնքով հոսում է Լուժ գետը։
Կլիմա
Տիրապետում են հարավարևելյան և հյուսիսարևմտյան հզոր քամիները։
Բնակչություն
Համայնքի բնակչությունը 2015 թվականին կազմել է 140 մարդ։
Տնտեսություն
2010 թվականին 92 աշխատունակ մարդկանցից (15-64 տարեկան) 66-ը եղել են տնտեսապես ակտիվ, 26-ը տնտեսապես ոչ ակտիվ (71.7%-ը, 1999 թվականին` 71.2%): 66 ակտիվ բնակիչներից 63-ը (36 տղամարդ և 27 կին) աշխատել են, 3-ը եղել են գործազուրկ (1 տղամարդ և 2 կին)։ 26 ոչ ակտիվ բնակիչներից 8-ն աշակերտներ կամ ուսանողներ էին, 10-ը՝ թոշակառուներ, 8-ը` տնտեսապես ակտիվ չէին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ
Ֆերտեշոլմաշ
Ֆերտեշոլմաշ (Фертешолмаш), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Ֆերտեշոլմաշ գյուղում բնակվում էր 1 070 մարդ։ Բնակավայրը զբաղեցնում է 6986 կմ² տարածք։ Բնակչության խտությունը կազմում էր 0,15 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Ցերինգ Տոբգայ
Ցերինգ Տոբգայ (ཚེ་རིང་སྟོབས་རྒྱས།, Tshering Tobgay, ), բութանացի քաղաքական գործիչ, Բութանի վարչապետը։
Կենսագրություն
2013 թվականի ամռանը կայացած խորհրդարանական ընտրություններում Բութանի Ժողովրդադեմոկրատական կուսակցությունը հաղթանակ է տարել ։ Կուսակցության առաջնորդ Ցերինգ Տոբգայը դիտարկվել է որպես Բութանի վարչապետի պաշտոնի իրական թեկնածու։ Բութանի թագավոր Ջիգմե Կհեսար Նամգյալ Վանգչուկը հուլիսի 27-ին նրան նշանակել է երկրի վարչապետ, հուլիսի 30-ին՝ կառավարությունը հաստատվել է։
Հաջորդ ընտրություններում նրա կուսակցությունը պարտություն է կրել։ Նա ստիպված է եղել թողնել կառավարության ղեկավարի պաշտոնը։
Գործունեություն
Տոբգայը 2003-2007 թվականներին Բութանի աշխատանքի և մարդկային ռեսուրսների նախարարության Մարդկային ռեսուրսների դեպարտամենտի տնօրենն էր։ 2007 թվականի փետրվարին նա հեռացել է Աշխատանքի նախարարությունից և զբաղվել քաղաքականությամբ։ 2013 թվականի ընտրություններից հետո Տոբգայը գաղտնի քվեարկությամբ նշանակվել է Բութանի վարչապետ։
Քաղաքականություն
Տոբգայը Ժողովրդադեմոկրատական կուսակցության հիմնադիրներից էր և պատասխանատու էր այդ կուսակցության ստեղծման համար՝ որպես Բութանի առաջին գրանցված քաղաքական կուսակցություն։ 2008 թվականի ընտրություններում ԺԴԿ-ն ստացել է միայն երկու տեղ, ընդ որում Տոբգայը հաղթել է դրանցից մեկը։ 2009 թվականին, ԺԴԿ առաջնորդ Սանգայ Նգեդուպը հրաժարական է տվել և Տոբգայը զբաղեցրել է կուսակցության առաջնորդի պաշտոնը։
2013 թվականի նախընտրական քարոզարշավ
2013 թվականի ընտրությունների քարոզարշավի ժամանակ Տոբգայը կենտրոնացել է փոքր խոստումների միջոցով Բութանի զարգացման վրա՝ ի տարբերություն իր նախորդի, որը ձգտում էր նպաստել համազգային երջանկությանը։ Տոբգայի նախընտրական քարոզարշավը կենտրոնացել էր տնտեսության բարելավման վրա, որն այն ժամանակ հասել էր 2 % ռեկորդային ցածր մակարդակի։ Նախընտրական արշավը նաև խոստացել է ամրապնդել գյուղական տնտեսությունը, բարեփոխել կրթական համակարգը և ընդլայնել տեղական իշխանությունների հնարավորությունները։
Գաղափարախոսություն
Համազգային երջանկությանը պարզապես նպաստելու փոխարեն Տոբգայը կարծում է, որ պետք է իրականացվեն ԱԱԽ-ի սկզբունքները, և որոշ կարևոր խնդիրներ, որոնք անհրաժեշտ է լուծվեն, երիտասարդների շրջանում գործազրկությունն է, կոռուպցիան և ազգային պարտքը։ Տոբգայը նաև կենտրոնանում է կառավարությունում կոռուպցիայի կանխման վրա։
Տոբգայի համար մարդու իրավունքները գլխավոր հարցերից են, սակայն նա հրապարակավ չի խոսել Բութանում ԼԳԲՏ իրավունքների մասին, որտեղ համասեռամոլները շարունակում են անօրինական մնալ այն պահից ի վեր, երբ բրիտանացի գաղութարարները նման շարժումներն արգելող օրենք են սահմանել։
Ելույթներ
2015 թվականին Տոբգայը ելույթ է ունեցել Գուջարաթում՝ հրավիրելով աշխարհի առաջատար կորպորացիաներին՝ Բութանի հետ բիզնեսի վարելու։
2015 թվականին «TED»-ում խոսել է երջանկության մասին և այն մասին, թե որքան տարածված է երջանկության թեման։ Իր խոսքում Տոբգայն ընդգծել է, որ երջանիկ լինելու համար կարևոր է ունենալ նպատակի, ինքնության և անվտանգության զգացում։
2016 թվականին Վանկուվերում «TED»-ի կոնֆերանսում Տոբգայը խոսել է Բութանի խոստման՝ մշտապես ածխածնային-չեզոք մնալու մասին։ Նա կիսել է իր երկրի առաքելությունը` երջանկությունը վեր դասել տնտեսական աճից և սահմանել շրջակա միջավայրի պաշտպանության համաշխարհային չափանիշ։
2017 թվականին ելույթ է ունեցել ՄԱԿ-ի Գլխավոր ասամբլեայում՝ Բութանի բնապահպանական ձեռքբերումների մասին հաշվետվությամբ և շրջակա միջավայրի փրկության համար ամբողջ աշխարհի միավորման անհրաժեշտության մասին ելույթով։
2019 թվականի հունվարի 9-ին Տոբգայը ելույթ է ունեցել Օքսֆորդի աղքատության հաղթահարման և մարդկային զարգացման նախաձեռնությունում՝ (OPHI) Բութանում ժողովրդավարության առաջին տասը տարիների մասին։
2019 թվականի սեպտեմբերին Տոբգայը «TED»-ում հերթական անգամ խոսել է աշխարհի «երրորդ բևեռի»՝ Հիմալայների շրջանի վրա գլոբալ տաքացման ազդեցության մասին։ Զեկույցում ասվում է, որ սառցադաշտերի երկու երրորդը դարավերջին կարող է անհետանալ. կտուժի ավելի քան 2 միլիարդ մարդ։
Մրցանակներ
2014 թվականի դեկտեմբերի 17-ին Բութանի թագավորը Տոբգային մեդալ է հանձնել՝ ազգի բարօրությունն ապահովելու ջանքերի համար։
Ծանոթագրություններ
Կատեգորիա:Պետության գործող ղեկավարներ Կատեգորիա:21-րդ դարի քաղաքական գործիչներ
Աղջաղալա (ձմեռանոց)
Աղջաղալա, ձմեռանոց Հայաստանի Տավուշի մարզում, Դիլիջան քաղաքի շրջակայքում։ 1926 թվականին ուներ 7 ադրբեջանցի բնակիչ, իսկ հետագայում՝ 1930 թվականին լքվել է ։
Ծանոթագրություններ
Կատեգորիա:Ձմեռանոցներ Կատեգորիա:Տավուշի մարզի աշխարհագրություն
Միքայել Գիգու
Միքայել Գիգու (Michaël Guigou, ), ֆրանսիացի հանդբոլիստ, ֆրանսիական «Նիմ» ակումբի և Ֆրանսիայի ազգային հավաքականի ձախ եզրային   ։ Ամենաշատ պարգևների արժանացած հանդբոլիստներից մեկն է պատմության մեջ։
Ազգային հավաքական
Միքայել Գիգուն 2002 թվականից հանդես է գալիս Ֆրանսիայի հավաքականում, որտեղ անցկացրել է 283 հանդիպում և դարձել 970 գոլի հեղինակ։ Ազգային հավաքականի պատմության ամենաարդյունավետ հինգ խաղացողներից մեկը։
Արտաքին հղումներ
Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի մեդալակիրներ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:Ֆրանսիացի օլիմպիական չեմպիոններ Կատեգորիա:Պատվո լեգեոնի շքանշանի ասպետներ Կատեգորիա:Բնօրինակում անաղբյուր հոդվածներ
Աբրահամ արքեպիսկոպոս Մկրտչյան
Գերաշնորհ Տեր Աբրահամ արքեպիսկոպոս Մկրտչյանը, հայ առաքելական եկեղեցու Վայոց ձորի թեմի առաջնորդն է 2010 թվականի դեկտեմբերի 10-ից։ Ի ծնե անունը Գևորգ է։
Եկեղեցական գործունեություն
Դասավանդել է Գևորգայն Հոգևոր Ճեմարանում, աշխատել Քրիստոնեական քարոզչության կենտրոնում՝ որպես տնօրեն, «Էջմիածին» ամսագրի խմբագրությունում։ 1993 թվականի աշնանը Ամենայն Հայոց Կաթողիկոս Վազգեն Ա-ի Սրբատառ կոնդակով նշանակվել է Սյունյաց թեմի առաջնորդ։
2006 թվականին պաշտպանել է թեկնածուական՝ «Սյունյաց մետրոպոլիտական Աթոռը» թեմայով։
2010 թվականի դեկտեմբերի 10-ից առ այսօր Վայոց ձորի թեմի առաջնորդն է։
Յուպիտերի ներքին արբանյակներ
Յուպիտերի ներքին արբանյակները կամ Ամալթեայի խումբ, Յուպիտերի արբանյակներ, որոնց ուղեծրերը շատ մոտ են գտնվում Յուպիտերին՝ Մետիս, Ադրաստեա, Ամալթեա և Թեբե։ Երկու ամենամոտները պտտվում են Յուպիտերի շուրջ ավելի արագ քան Յուպիտերի օրն է, իսկ երկու մյուսները հանդիսանում են Յուպիտերի համակարգի համապատասխանաբար հինգերորդ և վեցերորդ արբանյակները ըստ մեծության։ Դիտարկումները ցույց են տալիս, որ առնվազն այս խմբի ամենամեծ արբանյակը՝ Ամալթեան, չի ձևավորվել Յուպիտերի ուղեծրում, այլ ձևավորվել է մոլորակից հեռու և Յուպիտերի կողմից գերվել է ։ Այս արբանյակները, ինչպես նաև մի շարք դեռևս անտեսանելի ներքին արբանյակները, լրացնում են և աջակցում են Յուպիտերի թույլ օղակների համակարգը։ Մետիսն ու Ադրաստեան օժանդակում են Յուպիտերի հիմնական օղակին, իսկ Ամալթեան և Թեբեն պահում են իրենց սեփական թույլ արտաքին օղակները ։
Ծանոթագրություններ
Կատեգորիա:Յուպիտերի արբանյակներ
Moons of Jupiter
Քևդադըղ Առաջին
Քևդադըղ Առաջին, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։ Գտնվում է այժմյան Կապան քաղաքից 25 կմ հյուսիս-արևելք, Բարգուշատ գետի ձախակողմյան հարթավայրում ։
Բնակչություն
1886 թվականին գյուղն ունեցել է 175, 1907-ին՝ 248, իսկ 1908-ին՝ 210 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ագնեշկա Բրուգեր
Ագնեշկա Բրուգեր (Agnieszka Brugger, օրիորդական ազգանունը՝ Մալչակ ,), Միություն 90/Կանաչներ կուսակցության գերմանացի քաղաքական գործիչ։ Բունդեսթագի 17-րդ, 18-րդ, 19-րդ գումարումների պատգամավոր։
Կենսագրություն
Ագնեշկա Բրուգերի ծնողները Լեգնիցայից Դորտմունդ են տեղափոխվել 1989 թվականին։ Դորտմունդում Մալչակն ավարտել է Մալինկրադի գիմնազիա-մասնավոր միջնակարգ դպրոցը, որը ղեկավարվում է Պադերբորնի հռոմեական կաթոլիկ արքեպիսկոպոսության կողմից։ Սովորել է քաղաքագիտություն Թյուբինգենի համալսարանում։ Ամուսնացել է 2011 թվականի դեկտեմբերի 3-ին և փոխել ազգանունը՝ դառնալով Բրուգեր ։
Քաղաքական կարիերա
2005-2007 թվականներին Բրուգերը եղել է Տյուբինգենի համալսարանի Ընդհանուր ուսանողական կոմիտեի անդամ։ 2007-2009 թվականներին ղեկավարել է «GrüneJugend  Միություն 90 / Կանաչների երիտասարդական կազմակերպությունը Բադեն-Վյուրթեմբերգում։
Բրուգերը Բունդեսթագի պատգամավոր է ընտրվել 2009 թվականի ընտրություններում։ Այդ ժամանակվանից զբաղեցրել է Պաշտպանության հանձնաժողովի և Զինաթափման, սպառազինությունների վերահսկման և չտարածման հարցերով ենթահանձնաժողովի մամուլի քարտուղարի պաշտոնը։ Որպես Պաշտպանության կոմիտեի անդամ՝ Բրուգերը շատ է ճանապարհորդել՝ այցելելով Բունդեսվերի զորքերին արտասահմանյան առաքելություններում, այդ թվում՝ ՄԱԿ-ի բազմակողմանի ինտեգրացիայի առաքելության շրջանակներում՝ Մալիում կայունացման (2015) և Իսլամական պետության դեմ գերմանական ինտերվենցիայի ժամանակ, Ինջիրլիքի ավիաբազայում (2016) ։
2017 թվականի խորհրդարանական ընտրություններից հետո կոալիցիոն կառավարություն ձևավորելու համար անհաջող բանակցությունների արդյունքում Քրիստոնյա դեմոկրատների (Քրիստոնեա-դեմոկրատական միություն և Քրիստոնեա-սոցիալական միություն) և Ազատ դեմոկրատական կուսակցության հետ Բրուգերը 14 հոգուց բաղկացած «Միություն 90/Կանաչներ» խմբակցության մաս էր կազմում։ 2018 թվականի սկզբին նա դարձավ իր խորհրդարանական խմբակցության ղեկավարության մաս՝ համանախագահներ Կատրին Գյորինգ-Էքարդտի և Անտոն Հոֆրեյթերի հետ միասին։ Այդ պաշտոնում նա վերահսկում էր խմբակցության նախաձեռնությունները արտաքին հարաբերությունների, պաշտպանության և զարգացման քաղաքականության բնագավառում։
Քաղաքական դիրքորոշումներ
Նախկինում Բրուգերը կողմ է քվեարկել Գերմանիայի մասնակցությանը ՄԱԿ-ի խաղաղապահ ուժերին և Եվրամիության խաղաղապահ ու ռազմական առաքելություններին, որոնք տեղակայված են եղել ՄԱԿ-ի կողմից աֆրիկյան մայրցամաքում, օրինակ՝ Մալիում (EUTM Mali) (2013, 2014, 2015, 2016 և 2017) և Միավորված ազգերի կազմակերպության բազմակողմանի ինտեգրացիայի Մալիում կայունացման գծով առաքելությունում (2013, 2014, 2015, 2016, 2017, 2018), Կենտրոնաաֆրիկյան Հանրապետությունում (2014) և Լիբերիայում (2015)։
Լիբիայի, Սուդանի, Հարավային Սուդանի և Սոմալիի գծով Բրուգերը քվեարկության խառը պատմություն ունի։ Նա դեմ է հանդես եկել Գերմանիայի մասնակցությանը «Սոֆիա» օպերացիային, ձեռնպահ մնացել Դարֆուրում (Սուդան) (2017), Հարավային Սուդանում (2017) առաքելությունների քվեարկության ժամանակ, այն դեպքում, երբ նախկինում քվեարկել է երկու առաքելությունների օգտին (2010, 2011, 2012, 2013, 2015 և 2012)։ 2009 թվականից նա պարբերաբար ձեռնպահ է մնացել «Ատալանտա» առաքելության օպերացիայի մանդատի շարունակման վերաբերյալ քվեարկությունից, դեմ է քվեարկել Գերմանիայի մասնակցությանը Սոմալիում Եվրամիության ուսումնական առաքելությանը (2016 և 2017) կամ ձեռնպահ (2015)։
2020 թվականի նոյեմբերի 23-ին նա ստանձնել է «Վեսնա» իրավապաշտպան կենտրոնի ակտիվիստ և բելառուս քաղբանտարկյալ Մարֆա Ռաբկովայի հովանավորչությունը ։
Արտաքին հղումներ
Կատեգորիա:Գերմանիայի կին քաղաքական գործիչներ Կատեգորիա:Թյուբինհեմի համալսարանի շրջանավարտներ Կատեգորիա:21-րդ դարի քաղաքական գործիչներ
Եմեն (պատմաաշխարհագրական երկրամաս)
Եմեն, պատմաաշխարհագրական երկրամաս, զբաղեցնում է Արաբական թերակղզու հարավ-արևմտյան և հարավային մասը։
Անվանում
Եմենի արաբական անվանումը (ալ-Յաման, բառացի՝ աջ կողմ, կար նաև ձախ կողմ՝ ալ-Շամ, որը Սիրիան Էր) հայտնի է հնուց, երբ Հյուսիսային Արաբիայի բնակիչների համար այն նշանակում էր իրենցից ձախ ընկած երկիր։
Տարածք
Հնում Եմենին էր վերագրվում գրեթե ամբողջ Արաբական թերակղզու տերիտորիան՝ արևմուտքում, Աքաբայի ծովածոցից մինչև Եփրատի ստորին հոսանքը՝ արևելքում։
Յահյա և Ահմեդ Իմամներ
Առաջին համաշխարհային պատերազմում Թուրքիայի կրած պարտությունից (1918 թվական) և Օսմանյան կայսրության քայքայումից հետո Եմենը դարձավ անկախ թագավորություն՝ Յահյա իմամի գլխավորությամբ։ 1928 թվականին կնքվեց սովետա-եմենական բարեկամության և առևտրի պայմանագիրը (նորոգվել է 1955 թվականին), 1945 թվականին Եմենը մտավ Արաբական երկրների լիգայի մեջ, 1947 թվականին՝ ընդունվեց ՄԱԿ։ 1948 թվականին Յահյա իմամը դավադրության զոհ գնաց։ Սակայն Յահյայի կողմնակիցները թագավոր հռչակեցին նրա որդուն՝ Ահմեդ իմամին։ 1950ական թվականներին Եմենի բանակի առաջադեմ սպաները ստեղծեցին «Ազատ սպաներ» խումբը, որի նպատակն էր տապալել միապետական կարգերը երկրում։ Նպաստավոր առիթ ծառայեց Ահմեդ իմամի մահը (1962 թվականի սեպտեմբեր), որին հետևեց հակամիապետական հեղափոխությունը և Հյուսիսային Եմենում հռչակվեց Եմենի Արաբական Հանրապետությունը (ԵԱՀ)։
Հարավային Եմենի ժողովուրդների ազատագրական պայքարը Անգլիայի դեմ
1920—1930ական թվականներին Անգլիան քանիցս փորձեց իր ազդեցությանը ենթարկել Եմենը, բայց ապարդյուն։ 1934 թվականին անգլո-եմենական պայմանագրով կողմերը պարտավորվեցին պահպանել Եմենի հարավային սահմանների ստատուս-քվոն։ Հարավային Եմենի ժողովուրդների ազատագրական պայքարը անգլիական գաղութային տիրապետության դեմ նոր թափ ստացավ հատկապես երկրորդ համաշխարհային պատերազմից հետո։ Իր դիրքերը Ադենում և նրան հարակից տերիտորիաներում ամրապնդելու նպատակով Անգլիան 1959 թվականի փետրվարին ստեղծեց հարավի արաբական Էմիրությունների ֆեդերացիան (1962 թվականի ապրիլից՝ Հարավային Արաբիայի Ֆեդերացիա, ՀԱՖ)։ Սակայն ժողովրդական զանգվածները հայրենասիրական կազմակերպությունների ղեկավարությամբ շարունակում էին պայքարը իսկական անկախության համար։ 1963 թվականին Ազգային ճակատի գլխավորությամբ սկսվեց զինված պայքար անգլիական գաղութարարների և տեղական տիրակալների (սուլթաններ, Էմիրներ, շեյխեր) դեմ։ Անգլիական կառավարությունը ստիպված ճանաչեց Հարավային Եմենի անկախությունը և հռչակվեց Հարավային Եմենի ժողովրդական Դեմոկրատական Հանրապետություն [1970 թվականի նոյեմբերի 30-ից՝ Եմենի ժողովրդական Դեմոկրատական Հանրապետություն (ԵԺԴՀ)]։
Կատեգորիա:Եմենի պատմություն
Սպամդեքսինգ
Սպամդեքսինգը (նաև հայտնի որպես փնտրման սպամ կամ փնտրման համակարգի սպամ) ընդգրկում է մի շարք մեթոդներ, ինչպիսիք են միմյանց հետ կապ չունեցող ֆրազների կրկնությունը՝ վարպետորեն ղեկավարելով փնտրման համակարգով ինդեքսացված ռեսուրսների կարևորությունը կամ առանձնահատկությունները, այնպիսի ձևով, որ չի համապատասխանում ինդեքսացման համակարգի նպատակին։ Ոմանք դա համարում են որոնման համակարգի օպտիմիզացիայի մասը, չնայած կան շատ որոնման համակարգերի օպտիմիզացման մեթոդներ, որ լավացնում են համացանցային կայքերի բովանդակությունն ու արտաքին տեսքը՝ ծառայելով շատ օգտագործողների համար օգտակար բովանդակությամբ։ Փնտրման համակարգերն օգտագործում են բազմաթիվ ալգորիթմներ՝ որոշելու համար կարևորության չափանիշները։ Դրանց մի մասն ընդգրկում են մի ֆունկցիա, որ թույլ է տալիս որոշել, թե արդյոք փնտրվող բառը հայտնվում է ՄԵՏԱ բանալիների թագում, թե ոչ։ Մյուսները ֆիքսում են այն, թե արդյոք փնտրվող բառը հայտնվում է հիմնական տեքստում կամ համացանցային կայքի հասցեում։ Շատ փնտրման համակարգեր ստուգում են սպամդեքսինգի բաղադրիչներն ու հեռացնում են կասկածելի համացանցային էջերն իրենց ինդեքսներից։ Նաև՝ մարդիկ, որ աշխատում են փնտրման համակարգի օպտիմիզացիայի ուղղությամբ, կարող են արագորեն արգելակել արդյունքում ստացված բազմաթիվ այնպիսի համացանցային կայքերի ցանկերը, որոնք սպամդեքսինգ են օգտագործում։ Սա կարող է կատարվել նաև օգտագործողների բողոքների հիման վրա, կամ սխալ արդյունքներ բերելու դեպքում։ Սպամդեքսինգ-ի աճը 1990-ականների կեսերին շատ առաջատար փնտրման համակարգերի աշխատանքը դարձրեց համեմատաբար պակաս օգտակար։ Google-ի հաջողությունը, թե ավելի լավ փնտրման արդյունքներ ապահովելու, և թե բանալի ֆրազների սպամինգի հաղթահարման գործում, չնայած հեղինակության վրա հիմնված լինկերի հաճախելության վերլուծման համակարգի կիրառմանը, օգնեց նրան դառնալ դոմինանտ փնտրման համակարգ 1990-ականների վերջերին։ Չնայած այն անկարող չի համարվել սպամդեքսինգի առումով, համենայնդեպք Google-ը առանձնապես պատրաստ չէր դիմակայելու ավելի բարդ մեթոդների։ Google-ռմբահարումը փնտրման համակարգի արդյունքների մանիպուլիացիայի մեկ այլ տարբերակ է, որը ներառում է հիպեռ-լինկերի տեղադրումն այնպես, որ դա զդի այլ կայքերի հաճախելիության ցուցանիշների վրա։ Google-ը առաջին անգամ ալգորիթմային առումով հաղթահարեց Google ռմբահարումը 2007 թվականի հունվարի 25-ին։ Սպամդեքսինգի մասին ամենավաղ արված արտահայտությունը պատկանում է Էրիկ Քոնվեյին, “Պոռնոն ետ է սողում դեպի համացանց” իր հոդվածում, որ տպագրվել է “Բոստոն Հերալդ”-ում, 1996 թ. Մայիսի 22-ին։ Այնտեղ մասնավորապես ասվում է.
Խնդիրն առաջանում է այն պահին, երբ կայքերի օպերատորները իրենց կայքերը լցնում են հարյուրավոր ավելորդ բառերով, ինչի պատճառով փնտրման համակարգերը դնում են այդ էջը օրինական հասցեների իրենց ցուցակներում։ Այս պրոցեսը կոչվում է “սպամդեքսինգ”, այսինքն սպամինգի – մարդկանց չպահանջված գովազդային տեղեկություններ ուղարկելու համար օգտագործվող արտահայտություն - ու ինդեքսինգի համադրություն է։
Տարածված սպամդեքսինգի տեխնիկաները կարելի է բաժանել երկու ծավալուն հատվածների՝ բովանդակային սպամ և լինկերի սպամ։
Բովանդակային սպամ
Այս տեխնիկաները ներառում են էջի բովանդակության՝ փնտրող համակարգի ունեցած տրամաբանական տեսքի այլընտրանքային արտապատկերումն է։ Դրանց բոլորի նպատակն է վեկտորային տարածության մոդելի տարբերակներ ստեղծելը՝ տեքստերի հավաքածուների տեղեկությունների վերադարձման համար։
Հուշագրերի համալրում
Սա ներառում է էջի վրա հուշագրերի հաշվարկված տեղադրում՝ էջի վրա հուշագրերի քանակը, բազմազանությունն ու խտությունը մեծացնելու համար։ Սա կարևոր է, որպեսզի էջը ավելի պատշաճ, համացանցում ներկայանալու արժանի տեսքի գա։ Ինչ որ իմաստով դա էջի գտնվելն ավելի հավանական է դարձնում, օրինակ՝ Փոնզի սխեմայի առաջադրողն ուզում է համացանցում շրջողներին գրավել դեպի մի կայք, որի վրա իր խաբեություններ են տեղադրված և գովազդվում։ Նա տեղադրում է մի հայտնի երաժշտական խմբի մասին նորմալ, սակայն հատուկ ձևով թաքնված տեքստ, հույս ունենալով, որ իր էջը կհայտնվի այլ երկրպագուների էջերի կողքին ու շատ այցելությունների կարժանանա երաժշտասերների կողմից։ Ինդեքսացման ծրագրերի ավելի ուշ տարբերակները պարզապես սկսեցին հաշվարկել, թե որքան հաճախ է հուշագիրը հայտնվում, ու օգտագործեցին այդ՝ կարևորության աստիճանը որոշելիս։ Ամենից ժամանակակից ինդեքսացման ծրագրերն ունեն համացանցային-կայքերը վերլուծելու և դրանցում հուշագրերի համալրման աստիճանը որոշելու կարողություն, ինչպես նաև այն, թե դրանց հաճախելիությունը համապատասնանում է այնպիսի այլ էջերի հաճախելիությանը, որոնք ստեղծվել են հենց փնտրման համակարգերի թրաֆիկը գրավելու համար։ Նաև՝ խոշոր կայքերը կրճատվում են, որպեսզի հսկայական բառարանային ցուցակները հնարավոր չլինի մեկ եզակի կայքի վրա։
Թաքնված կամ անտեսանելի՝ առնչություն չունեցող տեքստ
Հուշաբառերի ու ֆրազների քողարկումը՝ դրանք ֆոնի հետ միևնույն գույնի դարձնելը, կամ չափազանց փոքր տառատեսակ օգտագործելը, կամ դրանք էյջ-թի-էմ-էլ (HTML) այնպիսի կոդի մեջ թաքցնելը, ինչպիսին է “ոչ մի շրջանակ”-ը, ԱՅԼ ատրիբուտները, զրո-լայնություն/երկարություն DIV-երը, և “ոչ մի սկրիպտ” բաժինները։ Ինչևէ, թաքնված տեքստը ոչ միշտ է սպամդեքսինգ համարվում. Այն կարող է նաև օգտագործվել հասանելիությունը մեծացնելու նպատակով։ Մարդիկ, որ փնտրման համակարգի կազմակերպության համար համացանցային կայք են ցուցադրում, կարող է ժամանակավորապես կամ մշտապես կասեցնեն ողջ կայքը՝ որոշ կայքերի վրա անտեսանելի տեքստ ունենալու նպատակով։
Մետա-թագերի (վերին առանցքի, իդենտիֆիկացիոն բնութագրերով թագեր) համալրում
Մետա-թագերում հուշաբառերի կրկնությունը և այնպիսի մետա-հուշաբառերի օգտագործումը, որոնք առնչություն չունեն կայքի բովանդակությանը։ Այս տակտիկան անարդյունավետ դարձավ 2005-ից։
“Դարպասային” կամ դռնային էջեր
Ցածրորակ այնպիսի կայքերի ստեղծումը, որոնք շատ փոքրածավալ բովանդակություն են պարունակում, սակայն համալրված են շատ նույնական հուշաբառերով ու ֆրազներով։ Դրանք ստեղծված են փնտրման համակարգերի արդյունքներում բարձր հաճախելիություն ստանալու համար, սակայն տեղեկություններ փնտրող այցելուների համար որևէ նպատակի չեն ծառայում։ Դռնային էջը հիմնականում ունենում է որևէ “սեղմիր այստեղ՝ որպեսզի մուտք գործես” արտահայտությունը առաջին էջին։
Քերող էջեր
Քերող էջերը, կամ այլ կերպ ասած՝ Գովազդայնացման Համար Ստեղծված էջերը, ստեղծվում են զանազան ծրագրերի օգտագործմամբ՝ փնտրման համակարգերի արդյունքների էջերը, կամ բովանդակության այլ աղբյուրները “քերելու” համար, որի արդյունքում այդ նույն ծրագրերը նոր կայքի համար “բովանդակություն” են ստեղծում։ Բովանդակության մասնակի մատուցումը այս էջերի վրա ինքնատիպ է թվում, սակայն դա պարզապես տարբեր այլ էջերից հաճախ առանց թույլատվության վերցված բովանդակության միաձուլման արդյունք է։ Այս տիպի կայքերը հիմնականում լիքն են գովազդներով (օրինակ վճարիր-սեղմելով տիպի գովազդներ), կամ վերա-հասցեագրում են օգտագործողին դեպի այլ էջեր։ Այսպիսի քերող էջերը նույնիսկ ընդունակ են հիմնական, սկզբնական կայքերի հաճախելիության ցուցանիշներից ավելին հավաքել իրենց սեփական տեղեկատվության ու կազմակերպության անվան համար։
Կապային սպամ
Դեյվիսոնը կապային սպամը (որ ինքն անվանում է “հովանավորչական կապեր”) բնութագրում է որպես “…կապեր, որ առկա են այլ պատճառներով, քան դրանց իրական արժանիքները կենթադրեին”։ Կապային սպամն առավելության է հասնում կապա-հիմք խաճախելիության ալգորիթմների շնորհիվ, ինչպիսիք են Google-ի էջի այցելիության գնահատման ալգորիթմը, որ բարձրագույն գնահատական է տալիս կայքերին ըստ այն բանի, թե դրանցից որոնց քանի այլ՝ ավելի բարձր գնահատականներով կայքեր են կապված։ Այս տեխնիկաների նպատակն է նաև ազդել այլ կապա-հիմք գնահատման տեխնիկաների վրա, ինչպիսին է ՀԻԹՍ ալգորիթմը (HITS algorithm)
Կապերի ֆերմաներ
Ներառում է միմյանց հիշատակող էջերի սերտորեն փոխկապակցված համայնքների ստեղծում, որ հայտնի են նաև փոխադարձ մեծարման համայնքներ անվամբ։
Թաքնված կապեր
Կապերի տեղադրումն այնպիսի տեղերում, որտեղ այցելուները չեն տեսնի դրանք՝ կապերի հաճախելիությունը բարձրացնելու նպատակով։ Շեշտված նշմամբ տեքստը կարող է օգնել կայքին ավելի բարձր գնահատական ստանալ հենց միայն այդ մի ֆրազը կրելու համար։
“Սիբիլլայի հարձակում”
Սա բազմաթիվ անձերի պատրանքի ստեղծումն է՝ վնասակար նպատակներով, որ “Սիբիլլայի հարձակում” է կոչվել անձի երկատվածության ախտանիշի պատենտի՝ “Սիբիլլայի” անունով (Շիրլի Արդել Մեյսըն)։ Սպամերը ստեղծում է բազմաթիվ կայքեր՝ տարբեր դոմեյն անվանումների ներքո, որոնք բոլորն էլ կապվում են միմյանց, ինչպես օրինակ կեղծ բլոգները, որոնց նաև “սպամ բլոգներ” են անվանում։
Սպամ բլոգներ
Սպամ բլոգները, որ այլ կերպ կոչվում են սպլոգներ, սպամինգի նպատակով ստեղծված կեղծ բլոգներն են։ Դրանք էությամբ նման են կապերի ֆերմաներին։
Ժամկետանց դոմեյններ գնելը
Որոշ կապային սպամերներ հետևում են շուտով ժամկետանց դառնալու ենթակա դոմեյնների մասին Դե-էն-էս (DNS) գրանցումներին, ապա գնում են դրանք ու փոխարինում այդ էջերը դեպի իրենց էջերը բերող կապերով. Տես Դոմեյնինգ հոդվածը։ Այնուամենայնիվ, Google-ը նորից շտկում է կապերի տեղեկությունները դեպի ժամկետանց դոմեյնների սկզբնական բովանդակությունը։ Այս տեխնիկաների մի մասը կարող է կիրառվել Google-ռումբ ստեղծելու համար, որն է՝ այլ օգտագործողների հետ համագործակցելով մի կամայական էջի հաճախելիության աստիճանը համատեղ ջանքերով չափազանց բարջրացնելը։
Տվյալների տողերի համալրում(տվյալներ նախկինում տվյալ համացանցային սերվեր օգտագործողի այցելությունների մասին)
Սա ներառում է հետևող համագործակից տվյալների տողի ստեղծում օգտագործողի համակարգչում առկա որևէ կայքի վրա, առանց օգտագործողի գիտության։ Այդ տվյալների տողը հետագայում շահույթ է ստեղծում նշված տվյալների տողը տեղադրած անձի համար։ Սա ոչ միայն հանցավոր համագործակցության արդյունք հանդիսացող առևտրին է նպաստում, այլ նաև հնարավորություն է ստեղծում արդեն առկա այլ տվյալների տողերի ջնջում և դրանց տեղում նորերի գրում՝ հատկապես դրանց օրինական ճանապարհով աշխատած ագումարները գողանալով։
Աշխարհագրման ենթակա էջերի օգտագործումը
Այն կայքերը, որ կարող են խմբագրվել օգտագործողների կողմից, ինչպիսիք են Վիկիներն ու բլոգները, որոնց վրա կարելի է մեկնաբանություններ թողնել, կարող են օգտագործվել դեպի սպամ կայքեր կապերի տեղադրման համար, եթե հակա-սպամային միջոցները ժամանակին չկիրառվեն։
Սպամը բլոգներում
Սա այլ կայքերի վրա կապերի տարերային տեղադրումն է կամ դրանց համառ պարտադրումը զանազան մեթոդներով՝ որևէ ցանկալի հուշաբառ տեղադրելով մուտքի կապի ակտիվացված տեքստի վրա։ Հյուրերի բաժինները, ֆորումները, բլոգներն ու ցանկացած այլ կայքեր, որոնք բաց են այցելուների մեկնաբանությունների համար, հատուկ նշանակետ են հանդիսանում տվյալ դեպքում, և հաճախ ավտոմատ ծրագրերի ստեղծած աբսուրդ մեկնաբանույունների զոհ են դառնում՝ դրանցում տեղադրված կապերի պատճառով, որոնք սովորաբար առնչություն չունեն տվյալ թեմային կամ ցանկալի չեն։
Մակնաբանությունների սպամը
Մեկնաբանությունների սպամը կապային սպամի տարատեսակ է, որ ի հայտ է եկել այնպիսի էջերում, որոնք թույլ են տալիս օգտագործողների կողմից դինամիկ խմբագրում, ինչպիսին են Վիկիները, բլոգներն ու հյուրերի բաժինները։ Սա կարող է խնդրահարույց լինել, քանի որ կարող է ստեղծված լինեն լրտեսներ, որոնք ավտոմատ և տարերային կերպով ընտրում են օգտագործողների կողմից խմբագրվող որևէ կայք, օրինակ Վիկիպեդիայի հոդված, և դրա մեջ ավելացնեն սպամային կապեր։
Օգտագործելով Վիկի համակարգերի բաց խմբագրման ունակությունը՝ Վիկի կայքից դեպի սպամային կայք կապերի տեղադրում Վիկի-ի վրա։ Սպամ կայքի թեման հաճախ որևէ առնչություն չունի Վիկի-ի տվյալ էջի հետ, որի վրա տեղադրվել է սպամային կապը։ 2005 թ.-ի սկզբներին Վիկիպեդիան ներմուծեց մի նոր, հաստատված արժեք “չհետևել” անվանմամբ, այսպես կոչված Ռել Էյջ-Էի-Էմ-Էլ ատրիբուտի (“rel’ HTML Attribute) համար։ Այս ատրիբուտով կապերը արհամարհվում են Google-ի էջի գնահատման ալգորիթմի կողմից։ Ֆորոմների ու Վիկիների ադմինիստրատորները կարող են օգտագործել այս ատրիբուտը՝ Վիկի-ի սպամի խաթարման համար։
Հիշատակման լոգերի սպամինգ
Երբ որևէ մեկն այցելում է որևէ կայք, տվյալ դեպքում, երրորդ անձը՝ հետևելով մեկ այլ կայքի վրա տեղադրված կապին, նրան արդեն տրամադրում է հիշատակողի կայքի հասցեն՝ իր իսկ համակարգչի համացանցային դիտման ծրագրի կողմից։ Որոշ կայքեր ունեն այնպիսի հիշատակող լոգ, որը ցույց է տալիս, թե որ էջերն են կապված տվյալ կայքի հետ։ Ռոբոտ ունենալով, դրանք տարերայնորեն այցելում են բավականաչափ թվով կայքեր՝ կրելով մի կոնկրետ հասցե պարունակող հաղորդագրություն, որ տրվում է որպես հիշատակող։ Ապա այդ հաղորդագրությունը կամ կայքի հասցեն հայտնվում է այն կայքերի հիշատակող լոգում, որոնք ունեն հիշատակող լոգ։ Քանի որ որոշ փնտրող համակարգեր կայքերի կարևորությունը որոշում են ըստ այն բանի, թե որքան այլ կայքեր են կապված տվյալ կայքին, հիշատակող լոգի սպամը կարող է օգտագործվել՝ ավելացնելու համար փնտրման համակարգերի գնահատականները սպամերների էջերի այցելությունների վերաբերյալ, ինչը կատարվում է մեծաթիվ կայքերի հիշատակող լոգերը միմյանց կապելով։
Կատեգորիա:Համացանցային տերմինաբանություն Կատեգորիա:Սպամ
(8127) Բեուֆ
(8127) Բեուֆ (Beuf), աստերոիդ աստերոիդների հիմնական գոտում։ Հայտնաբերվել է 1967 թվականի ապրիլի 27-ին Կառլոս Սեսկոյի կողմից Էլ Լիոնսիտոյում ։
Բարխանովը և նրա թիկնապահը
«Բարխանովը և նրա թիկնապահը» («Барханов и его телохранитель»), ռուսական գեղարվեստական ֆիլմ, որը նկարահանել է ռեժիսոր Վալերի Լոնսկոյը 1996 թվականին ։
(8127) Բեուֆ
Միջին հեռավորությունը Արեգակից կազմում է 2,550774 ա. մ., առավելագույնը մոտենում է 2,429 ա. մ. հեռավորության վրա և հեռանում 2,6726 ա. մ. ։ Արեգակի շուրջ մեկ ամբողջական պտույտ է կատարում 1488,01 երկրային օրվա ընթացքում, իր ուղեծրով շարժվելով միջինում 0,241934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,08° անկյուն։
Բարխանովը և նրա թիկնապահը
Սյուժե
Թատերական դերասան Սերգեյ Ալյաբևը, որը հոգնել է կյանքի անհաջողություններից ու դժվարություններից, նետվում է պատուհանից, բայց ընկնում է բեռնատարի թափքի մեջ, որով իր դպրոցական ընկերը՝ աֆերիստ Օլեգ Բարխանովը փորձում է փախչել հանցագործների հետապնդումից։ Բարխանովը Ալյաբևին իր մոտ է վերցնում որպես թիկնապահ աշխատելու, և նրանք միասին մշակում են խորամանկ ծրագիր՝ թանկարժեք ու եզակի զարդերը պատկառելի մաֆիոզոյին վաճառելու համար։ Գրավիչ աղջիկների օգնությամբ Ալյաբևը և Բարխանովն իրականացնում են իրենց մտահղացումը։
(8127) Բեուֆ
Արտաքին հղումներ
Կատեգորիա:1967 թվականին հայտնաբերված աստղագիտական մարմիններ Կատեգորիա:Կառլոս Սեսկոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բարխանովը և նրա թիկնապահը
Մրցանակներ
«Ստոժարի-1997» փառատոնում գլխավոր դերակատար Իգոր Բոչկինը և երկրորդ պլանի դերակատար Վսեվոլոդ Շիլովսկին ստացել են մրցանակներ։
Արտաքին հղումներ
Կատեգորիա:Ռուսական ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Ռուսերեն ֆիլմեր Կատեգորիա:1996 ֆիլմեր Կատեգորիա:Ռուսական կինոկատակերգություններ Կատեգորիա:Բնօրինակում անաղբյուր հոդվածներ
Շուերեցկոե
Շուերեցկոե (Шуерецкое), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը 1996 թվականին գրանցված տվյալներով կազմում էր 450 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:15-րդ դարում հիմնադրված բնակավայրեր Կատեգորիա:Ռուսաստանի Կարելիայի հանրապետության Բելոմորսկի շրջանի բնակավայրեր
Անտոնիո Ռոսմինի
Անտոնիո Ֆրանչեսկո Դավիդե Ամբրոջիո Ռոսմինի-Սերբատի (իտալերեն՝ Antonio Francesco Davide Ambrogio Rosmini-Serbati; մարտի 25, 1797, Ռովերտո - հուլիսի 1, 1855, Ստրեզա Լագո Մաջորեում), իտալացի կաթոլիկ քահանա և փիլիսոփա:Նա հիմնել է Ռոսմինյանները՝ պաշտոնապես Բարեգործության ինստիտուտը (իտ.՝ Societas a charitate nuncupata), առաջ է քաշել սոցիալական արդարության հայեցակարգը և իտալական լիբերալ կաթոլիկությունը ։ Ալեսանդրո Մանձոնին Ռոսմինիին համարել էր միակ ժամանակակից իտալացի հեղինակը, ում արժե կարդալ ։
Կենսագրություն
Անտոնիո Ռոսմինի Սերբատին ծնվել է 1797 թվականի մարտի 24-ին, Ռովերետո քաղաքում, Ավստրիական Տիրոլում։ Նա սովորել է Պադովայի համալսարանում և քահանա է ձեռնադրվել Չիոգգիայում, 1821 թվականի ապրիլի 21-ին։ 1822 թվականին ստացել է աստվածաբանության և կանոնական իրավունքի դոկտորի կոչում ։ 1834-1835 թվականներին ղեկավարել է Ռովերետոյի ծխական համայնքը։
Այս ընթացքում Ռոսմինին ձևակերպել է իր «Պասիվության սկզբունքը»։ Ռոսմինին ստիպված էր ինքն իրեն հարցնել. «Իմ ծրագրերն ավելի շատ բխում են բարիք անելու իմ սուբյեկտիվ ցանկությունի՞ց, քան Աստծո կամքը կատարելու ցանկությունից»։ Այս կերպ անդրադառնալով՝ Ռոսմինին սկզբունքը ձևակերպել է երկու մասով. «Պատրա՛ստ եղեք ձեռնարկելու ցանկացած բարեգործություն, բայց միայն այնքան ժամանակ, քանի դեռ Աստծո Նախախնամությունն է ներկայացնում այն» և «Միևնույն ժամանակ ընկղմվե՛ք շարունակական դարձի հանձնառության մեջ՝ փնտրելով սեփական կյանքի բարեփոխում» ։
Ռոսմինին ընտրվել է Պիեմոնտի այն ժամանակվա կառավարության քաղաքական խորհրդականի պաշտոնում։ 1848 թվականի օգոստոսին Պիեմոնտի թագավոր Չարլզ Ալբերտը նրան ուղարկել է Հռոմ՝ Ավստրիայի դեմ պայքարում Հռոմի պապին Իտալիայի կողմը ներգրավելու նպատակով ։ Ռոսմինին հրավիրվել է ծառայելու Հռոմի Պիոս IX պապի հռոմեական կուրիայում՝ որպես Պապական պետությունների վարչապետ։ Նա մասնակցել է Ինտելեկտուալ պայքարին, որի նպատակն էր ազատագրվել Ավստրիայից, բայց որպես վստահելի եկեղեցական խորհրդական և դիվանագետ, նա չի եղել շարժման նախաձեռնողը, որն ավարտվել է Իտալիայի ազատությամբ և միասնությամբ։ Իրականում, երբ Իտալիան ցանկանում էր ազատվել Ավստրիայից, նրա նպատակն էր ստեղծել նահանգների համադաշնություն, որը պետք է գտնվեր Պապի վերահսկողության տակ ։ Հռոմեական Հանրապետության հիմնադրումից հետո Պոնտիֆիկոսը ստիպված է եղել փախչել քաղաքական հարցերով իր նախկին խորհրդականից։ Թեթև քաղաքական հանգամանքները շատ դժվարացրին երկու մարդկանց տարբեր նախագծերը հաշտեցնելը. սոցիալական և իրավական նորարարական բարեփոխումները, որքան էլ համեստ լինեն, զոհ գնացին Եկեղեցու ժամանակավոր ուժերի գերակայությունը պաշտպանելու առավել հրատապ էկզիստենցիալ կարիքներին:
Բարեգործության ինստիտուտ
1828 թվականին նա Դոմոդոսոլայի մոտ գտնվող Մոնտե Կալվարիոյում հիմնել է նոր կրոնական համայնք՝ Բարեգործության ինստիտուտը, որը հայտնի է որպես Ռոսմինյաններ։ Ինստիտուտի սահմանադրությունները հաստատվել են 1838 թվականի դեկտեմբերի 20-ին՝ Հռոմի պապ Գրիգոր XVI-ին ներկայացվելով։ Ինստիտուտը արագորեն տարածվել է Անգլիայում և Իտալիայում և հիմնադրումների խնդրանքներ է ստացել տարբեր երկրներից ։
Անդամները կարող են լինել քահանաներ կամ աշխարհականներ, ովքեր իրենց նվիրել են քարոզչությանը, երիտասարդության կրթությանը և համընդհանուր բարեգործության՝ նյութական, հոգևոր և մտավոր գործին։ Նրանք աշխատում են Իտալիայում, Անգլիայում, Իռլանդիայում, Ֆրանսիայում, Ուելսում, Նոր Զելանդիայում, Քենիայում, Տանզանիայում, Հնդկաստանում, Վենեսուելայում և ԱՄՆ-ում։ Լոնդոնում նրանք կցվել են պատմական Սուրբ Էթելդրեդա, Էլի Փլեյս և Հոլբորն եկեղեցիներին ։ Ռոսմինի քոլեջի տղաների դպրոցը հիմնադրվել է 1962 թվականին` Նոր Զելանդիայի Օքլենդ քաղաքում՝ հայր Քեթչեսայդի կողմից ։
Քննադատություն
Ռոսմինիի «Սուրբ եկեղեցու հինգ վերքերից» և «Սոցիալական արդարության սահմանադրությունը» (տե՛ս Աշխատությունները ստորև), մեծ հակազդեցություն է առաջացրել, հատկապես ճիզվիտների շրջանում, և 1849 թվականին դրանք դասվել են Ցանկ արգելված գրքերի շարքում ։ Ռոսմինին անմիջապես հայտարարել է իր հնազանդության մասին և հեռացել Ստրեզա Լագո Մաջորեում, որտեղ և մահացել է։ Իր մահից առաջ նա գոհունակություն էր ունեցել իմանալով, որ խնդրո առարկա ստեղծագործությունները արդարացվել են, այսինքն՝ հանվել են Ցանկ արգելված գրքերի շարքից։ Վինչենցո Մարիա Գատին, Սուրբ Թովմա քոլեջի աստվածաբանության դոմինիկյան պրոֆեսորը, Սուրբ Թովմա Աքվինացու անվան պապական համալսարանի նախահայրը և Սուրբ Պալատի վարպետը, մեծ դեր է ունեցել Ռոսմինիի ստեղծագործությունների մասնակի վերականգնման գործում։
Աշխատությունների մասին վեճը շարունակվել է մինչև 1887 թվականը, երբ Լևոն XIII պապը դատապարտել է Ռոսմինիի քառասուն առաջարկները։ Անդրադառնալով այս դատապարտմանը, այնուամենայնիվ, Հավատի վարդապետության միաբանությունը 2001 թվականին հրապարակել է մի փաստաթուղթ, որում հայտարարել է, որ «առաջարկների իմաստը, ինչպես հասկացվում և դատապարտվում է Հրամանագրով, չի պատկանում Ռոսմինիի իսկական դիրքորոշմանը» ։
Մտքեր
Ռոսմինիի փիլիսոփայական տեսակետի առավել համապարփակ տեսակետը կարելի է գտնել նրա «Sistema filosofico»-ում, որտեղ նա ներկայացրել է մարդու իմացության ամբողջական հանրագիտարանի հայեցակարգը, որը սինթետիկորեն միացված է, ըստ գաղափարների կարգի, կատարյալ ներդաշնակ ամբողջության մեջ։ Մտածելով վերջին փիլիսոփայության դիրքի մասին՝ Ջոն Լոքից մինչև Գեորգ Հեգել, և իր հայացքն ուղղելով մեր գաղափարների ծագման, ճշմարտության և որոշակիության հնագույն և հիմնարար խնդրին, նա գրել է. «Կարծում եմ, որ անհրաժեշտ կլինի մասամբ վերադառնալ հինավուրց ուսմունքներին և մասամբ այդ ուսմունքներին օգուտ տալ ժամանակակից մեթոդներին» (Theodicy, a. 148): Նա ուսումնասիրել է և վերլուծել մարդկային գիտելիքների փաստը և ստացել հետևյալ արդյունքները.
Ըստ Բատիստայի հայր Մոնդինի, Ռոսմինիի փիլիսոփայությունը չի կարող սահմանվել որպես թոմիզմ, քանի որ այն չունի հիմնարար իրական տարբերություն էության և գոյության միջև (Actus essendi), ինչպես նաև Աստծո հայեցակարգը որպես գոյություն և էություն (Esse ut Actus) :
Սրբադասման գործընթացը
2006 թվականի հունիսի 26-ին Հռոմի Պապ Բենեդիկտոս XVI-ը հերոսական առաքինությունների մասին հրամանագիր է ստորագրել, որով Ռոսմինիին դասվել է Պատվավոր (Venerable) եկեղացականների շարքին :2007 թվականի հունիսի 3-ին Հռոմի Պապ Բենեդիկտոս XVI-ը թույլատրեց հրապարակել Ռոսմինիի երանացումը հաստատող հրամանագիրը։ 2007 թվականի նոյեմբերի 18-ին, Իտալիայի Նովարա քաղաքում, Ռոսմինին դասվել է երանելիների շարքին։
Diva (երգ)
«Diva » (Դիվա), Եվրատեսիլ 1998 երգի մրցույթում Իսրայելը ներկայացրած երգչուհի Դանա Ինթերնեշնլի երգը, որի հեղինակներն են Ցվիկա Պիկը և Յոավ Գինայը։ Երգը գրավել է 1-ին հորիզոնականը, հավաքելով 172 միավոր։
Եվրատեսիլի բեմում Diva երգը կատարելիս Դանան կրել է արծաթագույն զգեստ, և նրա հետ բեմում են եղել 4 վոկալիստ։ Երգը 3 անգամ ստացել է 12 միավոր։
Ծանոթագրություններ
Կատեգորիա:Եվրատեսիլ 1998 երգի մրցույթ Կատեգորիա:Եվրատեսիլ երգի մրցույթում հաղթած երգեր Կատեգորիա:ԼԳԲՏ երգեր
Մոնտեֆալկոնե Ապենինո
Մոնտեֆալկոնե Ապենինո (Montefalcone Appennino), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 520 մարդ (2008 թվականի տվյալներով), բնակչության խտությունը՝ 32 մարդ/կմ²։ Տարածքը կազմում է 16 կմ²։ Փոստային ինդեքս՝ 63020։ Հեռախոսային կոդ՝ 0734։
Ժողովրդագրություն
Բնակչության գրաֆիկը.
Ռուդա (գյուղ, Լոխովիցայի շրջան)
Ռուդա (Руда), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1929 թվականին։
2001 թվականի տվյալներով Ռուդա գյուղում բնակվում էր 37 մարդ։
Ջորջ Միտչել
Ջորջ Ջոն Միտչել (George John Mitchell, ), ամերիկացի քաղաքական գործիչ, ԱՄՆ դեմոկրատական կուսակցության անդամ, 2009 թվականի հունվարի 22-ից մինչև 2011 թվականի մայիսի 14-ը Մերձավոր Արևելքում ԱՄՆ հատուկ ներկայացուցիչ։ 1980 թվականից մինչև 1995 թվականը ԱՄՆ սենատոր, 1989 թվականից 1995 թվականը Սենատի մեծամասնության առաջնորդ։ 2004 թվականի մարտից մինչև 2007 թվականի հունվարը՝ Ուոլթ Դիսնեյ ընկերության տնօրենների խորհրդի նախագահ, հետագայում՝ DLA Piper միջազգային իրավաբանական ընկերության խորհրդի նախագահ։ Եղել է Բելֆաստի Թագավորական համալսարանի կանցլեր։ 1999 թվականին պարգևատրվել է Ազատության նախագահական մեդալով ։
Ռուդա (գյուղ, Լոխովիցայի շրջան)
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր
Ջորջ Միտչել
Կենսագրություն
Ջորջ Ջոն Միտչելը ծնվել է 1933 թվականի օգոստոսի 20-ին՝ Մեն նահանգի Ուոթերվիլ քաղաքում  ։ Նրա հայրը՝ Ջորջ Ջոզեֆ Միտչելը (George Joseph Mitchell, ծնվելիս կրել էր Ջոզեֆ Կիլրոյ անունը, Joseph Kilroy), եղել է Իռլանդիայից ներգաղթածների որդի, սակայն ծնողներից զրկվել է վաղ տարիքում և որդեգրվել լիբանանցի ընտանիքի կողմից, աշխատել է քոլեջում որպես դռնապան     ։ Միտչելի մայրը՝ Մարի Սաադը, եղել է լիբանանցի ներգաղթյալ, աշխատել է Ուոթերվիլի տեքստիլ գործարանում և չի տիրապետել անգլերեն լեզվին      ։ Միտչելն ունեցել է երեք եղբայր՝ Պաուլը (Paul), Ջոնը (John) և Ռոբբին (Robbie), և մեկ քույր՝ Բարբարան (Barbara) ։
Միթչելը մանուկ հասակում ծառայել է Ուոթերվիլի մարոնիական կաթոլիկ եկեղեցում  ։ Նա լավ է սովորել պետական միջնակարգ դպրոցներում, սակայն իրենց մարզական հաջողություններով Ջորջին ծածկել են բասկետբոլ և բեյսբոլ լավ խաղացող երեք եղբայրներ   ։ Ուոթերվիլի դպրոցն ավարտելուց հետո Միտչելը ցանկացել է դառնալ դպրոցի ուսուցիչ և ընդունվել է Բրանսուիկի Բոուդին քոլեջ։ Ջորջը Մեն նահանգի Բրանսուիկ քաղաքի բասկետբոլի թիմում եղել է պաշտպան    ։ 1954 թվականին Միտչելն ավարտել է քոլեջը՝ ստանալով Եվրոպայի պատմության բակալավրի աստիճան, և զորակոչվել բանակ։ Նա երկու տարի ծառայել է որպես լեյտենանտ Արևմտյան Բեռլինում՝ ԱՄՆ հակահետախուզության ստորաբաժանումում      ։ Դրանից հետո ընդունվել է Ջորջթաունի համալսարանի իրավաբանական կենտրոն  ։ Հատկանշական է, որ 1960 թվականին Միտչելին աշխատանք են առաջարկել ԱՄՆ Կենտրոնական հետախուզական վարչությունից (ԿՀՎ), սակայն նա հրաժարվել է հեռանալ համալսարանից ։
1960 թվականին՝ համալսարանը բակալավրի աստիճանով ավարտելուց հետո, Միտչելը ստացել է փաստաբանական պրակտիկայի թույլտվություն, սակայն երկար ժամանակ չի կարողացել աշխատել իրավաբանական ընկերությունում ։ 1960 թվականից մինչև 1962 թվականը նա աշխատել է որպես փաստաբան ԱՄՆ արդարադատության նախարարության հակամենաշնորհային բաժանմունքում, 1962 թվականից մինչև 1965 թվականը եղել է ԱՄՆ Դեմոկրատական կուսակցությունից սենատոր Էդմունդ Մասկի օգնականը, իսկ ավելի ուշ էպիզոդիդ մասնակցել Է Սենատում վերընտրվելու իր արշավներին    ։
1964 թվականից մինչև1977 թվականը Միտչելը Մեն նահանգի Փորթլենդ քաղաքում՝ Sheriff & Baird ընկերությունում, զբաղվել է իրավաբանական պրակտիկայով   ։ 1971 թվականին Միտչելը Մեն նահանգի Քամբերլենդ շրջանում զբաղեցրել է դատախազի օգնականի պաշտոնը, իսկ 1974 թվականին մասնակցել այդ նահանգի նահանգապետի պաշտոնի ընտրություններին, սակայն պատվել է   ։
1977 թվականից մինչև 1979 թվականը՝ իրավաբանական ընկերությունից հեռանալուց հետո, Միտչելը եղել է Մեն նահանգի դաշնային դատախազ, իսկ 1979 թվականին նշանակվել ԱՄՆ նախագահ Ջիմի Քարթերի (Jimmy Carter)՝ նահանգի ֆեդերալ դատավոր    ։
1980 թվականին սենատոր Մասկին նշանակվել է ԱՄՆ պետքարտուղար, և Մեն նահանգի նահանգապետի հրամանով ԱՄՆ Սենատում նրա փոխարեն նշանակել են Միտչելը։ Սկզբում փորձագետները հայտարարել են, որ Միտչելը չի վերընտրվի, սակայն հետագայում՝ 1982 և 1988 թվականներին, Սենատում վերընտրվելու ժամանակ, նա մեծ առավելությամբ հաղթել է հանրապետական թեկնածուներին    ։